Militer Kasoltanan Utsmaniyah

Militer Kasoltanan Utsmaniyah (bhâsa Turki: Osmanlı İmparatorluğu'nun silahlı kuvvetleri) iyâ arèya angkadhân senjata Kasoltanan Utsmaniyah.

 Cem-macemma prajurit Kasoltanan Militer Utsmaniyah ḍâri taon 1330-1774 
È abad 13 Masèhi, prajurit aopa'aghi Infanteri Anatolia Bârâ' bân tokang nompa' jhârân Suku Turcoman dhâddhi andalanna Turki è bâbâna pèmpènan Ertugrul, ramana Osman, sè maddhek Ottoman.

 1. Infanteri Anatolia Bârâ' 
Prajurit rèya asalla ḍâri Byzantium sè pas ètèro bi' rèng-orèng Turki. Prajurit nèka ngangghuy tameng rajâ bhâdhi nahan ana' pana.Ash-Shalabi, Dr. Ali Muhammad (2021). Muhammad Al-Fatih Sang Penakluk. Solo: Al-Wafi Publishing.

 2. Tokang nompa' jhârân Suku Turcoman 
Prajurit rèya aropa'aghi ḍari suku Turkic, Turkmen/Turkoman bân laènna, Kabânnya'an prajurit nèka iyâ arèya pemanah sambi nompa' jhârân.
jmpl|Turkish Sipahi

 3. Ottoman Ghazi 
Prajurit rèya asalla ḍâri suku Turki bân laènna. Prajurit nèka ngangghuy kalambhi bân helm sè sami bi' orèng Mongol. Senjatana amodel Persia.

 4. Ottoman-Balkan Yaya 
Prajurit infanteri Ottoman bânnya' sè asalla ḍâri Balkan, kennengngan sè aghâmana Kristen. Model jaket sè èyangghuy ḍari Italia. Prajurit nèka nyambi tomba' sè konco'na bâḍâ kantong aèssè bhârâng sè ghâmpang kennèng obbhâr bhâdhi ngeppung benteng.

 5. Turkish Sipahi 
Sipahi iyâ arèya andalanna kavaleri Ottoman. Prajurit rèya ngagghuy helm akadhi turban bân nyambi gada, peddhâng, tomba', bân laènna. Suku Sipahi aropaaghi bâgiyân otamana prajurit jhârân bân kabânnya'an alatè è Asia. Prajurit rèya jago nompa' jhârân bân ahlina tomba'. Prajurit nèka èbâgi 16 legiun bân sabelluna bâḍâ Yanisari, Turkish Sipahi anḍi' kakowatan sè rajâ è jhâman wâl-awwâlla Ottoman.

 6. Infanteri Ottoman 
jmpl|Infanteri Ottoman
Prajurit nèka aropaaghi prajurit jago sabellun Yanisari. Infanteri ngangghuy kalambhi bessè lengkap, perisai bessè bân peḍḍangngah èsabâ' è bhâu.

 7. Prajurit Wallachia 
Prajurit rèya aropaaghi kompolan rèng-orèng sè kala ḍâri Ottoman bân akhèrra ngabdhi ka naghârâ. Prajurit nèka ngangghuy gayana Ottoman, Byzantium, Eropa Tèmor, bân Italia.

 8. Yanisari 
Yanisari يڭيچرى (yeniçeri) artèna pasukan anyar iyâ arèya angghuta unit infanteri jago pasukan Sultan Utsmani, pengawal, bân tentara permanen modern kapèng sèttong è Èropa.Ágoston, Gábor (2017). "Janissaries". In Fleet, Kate; Krämer, Gudrun; Matringe, Denis; Nawas, John; Rowson, Everett K. (eds.). Encyclopaedia of Islam, THREE. Vol. 2. Leiden: Brill Publishers. doi:10.1163/1573-3912_ei3_COM_30927. ISBN 978-90-04-33571-4. ISSN 1873-9830Balfour, Patrick; Kinross, Baron (1977). The Ottoman Centuries: The Rise and Fall of the Turkish Empire. London: Perennial. ISBN 978-0-688-08093-8.Goodwin, Jason (1998). Lords of the Horizons: A History of the Ottoman Empire. New York: H. Holt. ISBN 0-8050-4081-1.

 9. Prajurit Afrika Lao' 
jmpl|Komandan Korps Ottoman III è Front Gallipoli
Prajurit rèya èsebbhut magharibah sè aropaaghi pasukan marinir Ottoman. Prajurit nèka senneng ngangghuy busur silang, helmet salet, bân kalambhi surat akanta Mamluk.

 10. Komandan tentara 
Sabbhân komandan ngangghuy kalambhi sè abek paḍâ sè laèn kalabân tandhâ pangkat bân helmet besse sè èbentuk akadhi turban.

 11. Silahtar (Silahdar) 
Silahdar iyâ arèya pengawal pribadina sultan. Prajurit rèya ngangghuy kalambhi mèra akanta Yanisari.

 12. Tokang jâgâ pasukan kavaleri 
Assala ḍâri Kapikulu sè ajâgâ sultan jhughân.
jmpl|Acemi Oglan

 13. Solakbasi 
Solakbasi (solakguard) iyâ arèya prajurit senior Yanisari sè ajâgâ sultan jhughân. Prajurit nèka segghut abhâreng sultan è parade otabâ upacara naghârâ.

 14. Acemi Oglan (Kadet Yanisari) 
Prajurit rèya asalla ḍâri wajib militer sè èlatih maklè dhâddhi Yanisari.bân ngagghuy senjata senapan kunci korek apoy pegas dhing la aperrang.

 15. Naval Yanisari 
Prajurit rèya aropaaghi marinirra Yanisari. Sabbhân orta otabâ batalion Yanisari anḍi' lambang bâng-sèbâng. Naval Yanisari ngangghuy senjata palyos yakni pedhâng penḍè', kapak kènè' bân senapan.

 16. Deli Scout 
Prajurit rèya aropaaghi kalaveri kènè' ḍâri Balkan kadhâng asenjata karabin.

 17. Arab Auxiliary 
Prajurit rèya aropaaghi infantri ḍâri Arab. Kabânnya'an asenjata tombak bân anḍi' tameng khas Badui.

 18. Tufekci 
Prajurit rèya aropaaghi tokang tèmba' ḍari abad 17 Masèhi. Senjatana kunci roda bân peḍḍâng kavier sè èkala' ḍâri Bâlandhâ. 

 19. Peyk 
Prajurit atugas nyambi pesanna sultan ka komandan pasukan. Prajurit nèka ngangghuy helm kuningan bân senjata sè bârnana emmas.

 20. Kavaleri Kapikulu 
Prajurit rèya anḍi' gâji sè lebbi tègghi dâri Yanisari.

 21. Tartar 
Prajurit rèya aropaaghi tokang pana jhârân ḍari Krimea (mangkèn Rusia).

 22. Prajurit è perbatasan Bosnia 
Bhâdhi pertahanan Ottoman è Èropa, bâḍâ prajurit muslim Bosnia sè ajâgâ. Prajurit nèka asenjata snaphaunce, musket, pistol, yatagan, bân peddhâng schianova ḍâri Dalmatia. 

 23. Mamluk Sipahi 
Samarèna Mamluk kala, pasukanna ngabdhi ka Ottoman. Gaya prajuritta èsebbhut amor bân ngngghuy senjata akanta Sipahi yakni pistol, sabre, tombak, bân laènna.

 24. Darwis 
Darwis khosossa Ordo Bektashi aropaaghi alèrân aghâma resmi sè èyako Ottoman bân ulama resmina Yanisari. Darwis Bektashi segghut noro' kampanye militer abhâreng Yanisari.

 25. Bashi Bazouk 
Pasukan rèya kotara bi' sèkap ta' disiplinna akanta bandit. Pasukan nèka ta' ègâji Ottoman kèng ollè arta rampasan perrang.

 Sombher